stanford-oval/wikipedia huggingface dataset:
פיוטר הראשון: הצוואה

| --- | --- |
 סוגה:  סרט היסטורי, סרט ביוגרפי, דרמה, סרט מבוסס יצירה ספרותית 
 כותבים:  Igor Afanasyev, ולדימיר בורטקו 
 בימוי:  ולדימיר בורטקו 
 שחקנים:  אלכסנדר בלוייב (פיוטר הגדול)  מיכאיל בויארסקי (דימיטריה קנטמיר)  Valery Solovyov (Pavel Yaguzhinsky)  אנה קובאלצ'וק (Anastasia Ivanovna Trubetskaya)  ואלרי גרישקו (פיודור אפרקסין)  Maxim Radugin (Willem Mons)  סרגיי שאקורוב (פיודור רומודנובסקי)  אירינה רוזאנובה (יקטרינה הראשונה, קיסרית רוסיה)  Aleksandr Filippenko (פיוטר אנדרייביץ' טולסטוי)  יליזבטה בויארסקאיה (Maria Dimitrievna Cantemirovna)  סרגיי מאקובצקי (אלכסנדר מנשיקוב)  אלכסנדר באשירוב (Ivan Balakirev) 
 ארץ מקור:  רוסיה 
 שפות:  רוסית 
 מספר עונות:  1 
 מספר פרקים:  4 
 הפקה
 מפיק:  אנטון זלאטופולסקי 
 מוזיקה:  ולדימיר דשקביץ' 
 שידור
 רשת שידור:  רוסיה-1
 תקופת שידור מקורית:  14—15 במאי 2011 – 15 במאי 2011 
 קישורים חיצוניים
 דף התוכנית ב-IMDb
 
פיוטר הראשון: הצוואה (ברוסית: Пётр Первый. Завещание) היא מיני סדרה רוסית משנת 2011, בבימויו של ולדימיר בורטקו על פי הרומן "ערבים עם פיוטר הגדול" מאת דניל גרנין. הסדרה הופקה על ידי 'אולפני 2-B-2 בידור' בהזמנת ערוץ הטלוויזיה רוסיה-1.
הסדרה מספרת על השנתיים האחרונות בחייו של פיוטר הראשון ומכילה אלמנטים של בדיה, שלא תואמים ממש לתיעוד ההיסטורי המודרני
עלילה

1723. פיוטר, שנמאס לו מזמן מעול השלטון והבדידות הנפשית, נסחף באהבה אל הנסיכה המולדבית הצעירה בת ה־19, היפה והמשכילה מריה קנטמיר. היא הופכת להיות פילגשו וכנראה לאהבה הגדולה ביותר בחייו. פיוטר מוכן להתגרש מיקטרינה הראשונה, אך הנסיך רומודנובסקי מונע ממנו מלשלול ממנה את כס המלוכה. מרי מצפה לילד מהקיסר, שיקטרינה אינה רוצה לאפשר: פיוטר עלול לזהות את הילד כיורשו. היא משתפת פעולה עם רופא, שמסיים את ההריון.
קו העלילה הרומנטי מתפתח במקביל לענייניו של האוטוקרט. פיוטר מנהל מאבק עקוב מדם ובלתי ניתן לפיתוי כנגד מעילות ושוחד, ממשיך לחזק את הצבא והצי הרוסי. הוא אף לוקח חלק בהצלת מלחים במים קפואים, אך פיוטר חולה מאוד ואנשי החצר מבינים שהוא גוסס. הם כבר הסכימו על חלוקת הכוח ולא נותנים לאף אחד להתקרב לשליט הגוסס.
שחקנים ודמויות

אלכסנדר בלוייב - פיוטר הראשון
יליזבטה בויארסקאיה - מריה קנטמיר
אירינה רוזנובה - יקטרינה הראשונה
סרגיי מקובצקי - אלכסנדר מנשיקוב
אלכסנדר פיליפנקו - פיוטר טולסטוי
סרגיי שאקורוב - איוואן רומודנובסקי
ולרי סולוביוב - פאבל יגוז'ינסקי
מיכאיל בויארסקי - הנסיך דמיטרי קנטמיר
אנה קובאלצ'וק - אנסטסיה טרובצקאיה-קנטמיר
קיריל אסטפייב - אנטיוכיה קנטמיר
ולרי גרישקו - פיודור אפרקסין
מקסים רדוגין - ווילים מונס, חביב הקיסרית
לודמילה שבל - צ'רני
קלאוס-דיטר באנג ' - לברנטי בלומנטרוסט
אלכסנדר בשירוב - איוואן בלאקירב, משרת החצר של פיוטר הראשון
איגור גולובין - מקארוב
ולדימיר מטבייב - קורבאטוב
מוכתר גוסנגדז'ייב - דאוד
ולדימיר בורצ'אנינוב - הרוזן שרמטייב
אלכסנדר מליאווין - תליין
יורי לופארב - יפים ניקונוב
גלינה ז'דנובה - טטיאנה יושקובה
קונסטנטין וורוביוב - פאליקולה, רופא בביתו של הנסיך קנטמיר
איוואן קרסקו - זקן
יפים קמנצקי - אנדריי נרטוב
אלכסיי זובארב - מהנדס צרפתי
אלכסנדר יודין - אדון גרמני
סרגיי אמוסוב - פקיד
אלכסנדר סלסטין - וילסטר
סרגיי רוסקין - משרת הקיסר
ראו גם

יליזבטה (סדרת טלוויזיה)
הערות שוליים

↑  "То, что сегодня в телевизоре, – это аморально" (ברוסית). Новые Известия. 2011-05-20. אורכב מ-המקור ב-2013-03-13. נבדק ב-2013-02-24.
↑  Петровская И., Ларина С. (2011-05-21). "Человек из телевизора" (ברוסית). Эхо Москвы. אורכב מ-המקור ב-2013-03-13. נבדק ב-2013-02-24.
↑  Тумакова И. (интервьюер) (2011-08-02). "Завещание Петра" (ברוסית). Известия. אורכב מ-המקור ב-2013-03-13. נבדק ב-2013-02-24.
פולקסווגן אטלס

| --- | --- |

 מאפיינים כלליים
 יצרן:  פולקסווגן
 שנות ייצור:  2018–הווה
 הרכבה:  ארצות הברית ארצות הברית במתחם הרכבת הרכב "Volkswagen Chattanooga Assembly Plant" (אנ'), בעיר צ'טנוגה במדינת טנסי
 סיווג:  מכוניות שטח/פנאי
 מרכב:  קרוסאובר בעלת חמש דלתות
 פלטפורמה:  פולקסווגן MQB (אנ')
 אורך:  5,040 מ"מ
 רוחב:  1,990 מ"מ
 גובה:  1,780 מ"מ
 בסיס גלגלים:  2,980 מ"מ
 מפרט טכני
 מנוע:  מנוע טורבו בנזין I4 צילנדרים בנפח 2.0 ליטרים המספק כ-235 כוחות סוס ב-4,500 סיבובים לדקה (הדגם הבסיסי) מנוע טורבו בנזין V6 צילנדרים בנפח 3.6 ליטרים המספק כ-276 כוחות סוס ס-6,200 סיבובים לדקה (הדגם המשודרג)
 הילוכים:  תיבת הילוכים אוטומטית בעלת שמונה הילוכים
 קשר:  פולקסווגן וילורן (אנ')
פולקסווגן אטלס (באנגלית: Volkswagen Atlas) היא מכונית במרכב קרוסאובר בעלת שבעה מקומות, שמיוצרת על ידי פולקסווגן משנת 2018. היא הוצגה בשנת 2017 והגיעה לישראל יחד עם גרסת הקרוס ספורט בשנת 2021. בשנת 2013 הציגה פולקסווגן את דגם הקונספט המקדים בשם פולקסווגן קרוס-בלו קונספט.
בסין מיוצרת  משנת 2017 "מכונית אחות" פולקסווגן טרמונט מתוצרת יצרנית הרכב הסינית "SAIC Volkswagen Automotive Co., Ltd" (אנ') מיזם משותף של קבוצת פולקסווגן והחברה הממשלתית סאיק מוטור.
מפרט טכני

האטלס כוללת שתי אפשרויות למנועים. הראשון מנוע טורבו בנזין I4 צילנדרים בנפח 2.0 ליטרים המספק כ-235 כוחות סוס ב-4,500 סיבובים לדקה. השני מנוע טורבו בנזין V6 צילנדרים בנפח 3.6 ליטרים המספק כ-276 כוחות סוס ס-6,200 סיבובים לדקה. שני המנועים כוללים תיבת הילוכים אוטומטית בעלת שמונה הילוכים.
פולקסווגן אטלס קרוס ספורט

האטלס קרוס ספורט היא גרסה במרכב קופה בעלת חמישה מקומות שהוצגה בשנת 2019 והגיעה לישראל יחד עם הגרסה הבסיסית. בשנת 2018 הציגה פולקסווגן דגם קונספט מקדים. היא כוללת את אותם האפשרויות למנועים כמו הגרסה הבסיסית. היא כוללת גם חבילת R ליין המציעה עיצוב ספורטיבי יותר וחישוקי בקוטר 21 אינצים.
מתיחת פנים שנת 2020

בשנת 2020 עברה האטלס מתיחת פנים שכללה עיצוב חדש ושדרוג האבזור. בתחום ההנעה הדגם ממשיך עם שני המנועים הרגילים.
גלריה

הדגם הבסיסי
דגם האטלס קרוס ספורט
מתיחת פנים 2020
הערות שוליים

↑  פולקסווגן אטלס: הקרוסאובר 7 מושבים החדש והענק של פולקסווגן, באתר קארטיוב, ‏28 באוקטובר 2016
↑  ביבוא מקביל: 2021 פולקסווגן אטלס ואטלס קרוס בישראל - מחיר החל מ-338,400 שקל, באתר קארטיוב, ‏10 בינואר 2021
↑  הצצה ראשונה: פולקסווגן קרוס-בלו קונספט, באתר קארטיוב, ‏14 בינואר 2013
↑  רכב שטח של פולקסווגן טרמונט לסין דומה לרכב שטח של אטלס driversmagazine.com/volkswagen-teramont-suv-for-china-is-similar-to-atlas-suv
↑  דגם רכב שטח חדש למזרח התיכון: פולקסווגן משיקה את Teramont החדשה (גרמנית) 5 בספטמבר 2018
↑  פולקסווגן אטלס מפרט טכני, באתר אוטו
↑  2020 פולקסווגן אטלס קרוס ספורט נחשף, באתר קארטיוב, ‏12 באוקטובר 2019
↑  פולקסווגן מציגה: אטלס קרוס ספורט קונספט, באתר קארטיוב, ‏28 במרץ 2018
↑  פולקסווגן מעניקה לאטלס 2020 מתיחת פנים, באתר קארטיוב, ‏7 בפברואר 2020
עונת 1974/1975 בסרייה א'

| --- | --- |
תמונה קבוצתית של יובנטוס, אלופת הליגה
תמונה קבוצתית של יובנטוס, אלופת הליגה
 תקופת התחרות:  6 באוקטובר 1974 – 18 במאי 1975 (225 ימים)
 מספר משתתפות:  16
 הזוכה:  יובנטוס
 מספר משחקים:  240
 מספר שערים:  467 (1.95 בממוצע למשחק)
 מלך השערים:  24 - פאולו פוליצ'י, טורינו
 → 1973/19741975/1976 ←
עונת 1974/1975 בסרייה א' הייתה העונה ה-73 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-6 באוקטובר 1974 והסתיימו ב-18 במאי 1975.
בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.
וארזה, אסקולי וטרננה היו הקבוצות שעלו מהליגה השנייה.
יובנטוס זכתה באליפות בפעם ה-16 בתולדות המועדון.
בסיום העונה לסרייה ב' ירדו ויצ'נצה, טרננה ווארזה. במקום הקבוצות שירדו לסרייה א' העפילו פרוג'ה, קומו והלאס ורונה.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| 1. | יובנטוס  | 30 | 18 | 7 | 5 | 49 | 19 | 30 | 43 | זכייה בליגה   העפלה לגביע אירופה לאלופות |
| 2. | נאפולי | 30 | 14 | 13 | 3 | 50 | 22 | 28 | 41 | העפלה לגביע אופ"א |
| 3. | רומא | 30 | 15 | 9 | 6 | 27 | 15 | 12 | 39 | העפלה לגביע אופ"א |
| 4. | לאציו | 30 | 14 | 9 | 7 | 34 | 28 | 6 | 37 | העפלה לגביע אופ"א |
| 5. | מילאן | 30 | 12 | 12 | 6 | 37 | 22 | 15 | 36 | העפלה לגביע אופ"א |
| 6. | טורינו | 30 | 11 | 13 | 6 | 40 | 30 | 10 | 35 |  |
| 7. | בולוניה | 30 | 10 | 12 | 8 | 36 | 33 | 3 | 32 |  |
| 8. | פיורנטינה | 30 | 9 | 13 | 8 | 31 | 27 | 4 | 31 | זכייה בגביע איטליה  העפלה לגביע אירופה למחזיקות גביע |
| 9. | אינטר | 30 | 10 | 10 | 10 | 26 | 26 | 0 | 30 |  |
| 10. | קליארי | 30 | 6 | 14 | 10 | 22 | 30 | 8- | 26 |  |
| 11. | צ'זנה | 30 | 5 | 15 | 10 | 23 | 35 | 12- | 25 |  |
| 12. | אסקולי | 30 | 6 | 12 | 12 | 14 | 27 | 13- | 24 |  |
| 13. | סמפדוריה | 30 | 4 | 16 | 10 | 21 | 35 | 14- | 24 |  |
| 14. | ויצ'נצה | 30 | 5 | 11 | 14 | 19 | 34 | 15- | 21 | ירדה ליגה |
| 15. | טרננה | 30 | 4 | 11 | 15 | 19 | 42 | 23- | 19 | ירדה ליגה |
| 16. | וארזה | 30 | 3 | 11 | 16 | 19 | 42 | 23- | 17 | ירדה ליגה |
כדורגלנים מצטיינים

פאולו פוליצ'י, שחקנה של טורינו, כבש 24 שערים וזכה בתואר מלך השערים. זאת בפעם השנייה בקריירה.
פיוטר השלישי, קיסר רוסיה

פיוטר השלישי (ברוסית: Пётр III;‏ 21 בפברואר 1728 – 17 ביולי 1762) היה קיסר האימפריה הרוסית בין 1761 ל-1762.
ביוגרפיה > ראשית חייו

פיוטר נולד בקיל בשלזוויג-הולשטיין בצפון גרמניה, בשם קרל פטר אולריך. אמו הייתה אנה פטרובנה, הנסיכה הגדולה של רוסיה, בתו של פיוטר הגדול, ואביו היה קרל פרידריך, דוכס הולשטיין-גוטורפ, אחיינו של קרל השנים עשר מלך שוודיה. תחילה הוא התחנך כיורש העצר של שוודיה.
פיוטר התייתם מהוריו בגיל צעיר, אמו מתה מיד עם לידתו, ואביו מת כשהיה בן 11. בעקבות מות אביו, נהיה פיוטר יורש העצר של שוודיה. הוא התחנך בבית של דודו, אדולף פרדריק שמאוחר יותר נעשה מלך שוודיה. בשנת 1741, דודתו של פיוטר, יליזבטה, הפכה לקיסרית האימפריה הרוסית. שנה לאחר מכן, יליזבטה מינתה את פיוטר ליורש העצר שלה והביאה אותו מגרמניה לרוסיה. המינוי ליורש העצר של רוסיה ביטל את זכותו של פיוטר לכתר השוודי. עם הגעתו לרוסיה המיר פיוטר את דתו לנצרות אורתודוקסית ושינה את שמו לפיוטר. בגיל שש עשרה חלה במחלת האבעבועות השחורות.
בשנת 1745 הקיסרית יליזבטה ציוותה על פיוטר לשאת לאישה את סופיה אוגוסטה פרדריקה פון אנהלט צרבסט, אשר המירה את דתה לנצרות אורתודוקסית ושינתה את שמה ליקתרינה אלכסייבנה. ב 1754 נולד לזוג בן – פאבל. מיד עם לידתו, נלקח הבן מהוריו והתחנך על ידי הקיסרית בעצמה. פיוטר היה מרוצה מהחלטה זו, וראה את בנו כפעם בשבוע.
הקיסר פיוטר היה ידוע בהתנהגותו הילדותית, ובכך שהיה משחק עד השעות הקטנות של הלילה בחיילי עופרת קטנים, גם בהיותו נשוי ליקטרינה.
עם הזמן הוא התרחק מאשתו ויליזבטה וורונצובה הייתה למאהבת שלו. אשתו נפגעה ממעשיו ובהמשך החלה גם היא לבגוד בבעלה. בהתאם לעדויות, הדבר היה ידוע לפיוטר. בשנת 1757 ליקטרינה נולדה בת אשר למרות שככל הנראה לא הייתה בתו של פיוטר, הוא הכיר בה כבתו.
במשך התקופה בה שהה בסנקט פטרבורג פיוטר לא התקרב לתרבות הרוסית, לא למד את מנהגיה וזלזל במנהגי הנצרות האורתודוקסית. בשנת 1751 בהיוודע שדודו נעשה מלך שוודיה אמר שחבל שהגיע לרוסיה במקום להיות מלך שוודיה.
במהלך מלחמת שבע השנים תמך בפרידריך השני, מלך פרוסיה למרות שמדינתו הייתה במלחמה איתו. בהתאם לעדויות הוא אף העביר לפרוסיה מידע צבאי רגיש. התנהגותו זו גרמה להתמרמרות באצולה הרוסית. למרות הכול, יליזבטה, קיסרית רוסיה לא הייתה מוכנה לשנות את החלטתה.
ביוגרפיה > שלטונו

פיוטר עלה לשלטון בסוף שנת 1761 בעקבות מות דודתו והיה בשלטון במשך 186 ימים. באותו זמן, הייתה רוסיה קרובה להכרעת פרוסיה במלחמת שבע השנים. למרות זאת, נסוג פיוטר מכל השטחים שנכבשו במלחמה, ואף כרת ברית עם פרוסיה. פעולות אלו הביאו להתמרמרות רבה בקרב האצולה והצבא.
במשך תקופת השלטון הקצרה הוא היה פעיל מאוד. הוא הוציא מספר צווים חשובים בתחום הכלכלי, הפסיק רדיפות על רקע דתי, ועוד. המסמך החשוב ביותר כלל הנחיות חדשות בהקשר לזכויות האצולה הרוסית. בהתאם למסמך זה זכויות האצולה התרחבו מאוד וחובותיה כלפי המדינה קטנו. כבר בתחילת שלטונו הוא החזיר מסיביר את כריסטופור מיניך, שהוגלה לשם בידי יליזבטה, וקירב אותו לחצר. כמו כן הוא הביא לסנקט פטרבורג קרובים רבים מגרמניה.
יקטרינה הייתה בהריון מתקדם, אף על פי כן, פיוטר דיבר בגלוי על רצונו להתגרש ממנה ולהתחתן עם יליזבטה וורונצובה. ב-30 באפריל המתח בין בני הזוג הגיע לשיאו ופיוטר אף רצה לעצור את אשתו, דבר שנמנע רק בעקבות התערבות דודו. לקראת מאי 1762 למרות אזהרות רבות, עזב פיוטר, עם נאמני חצרו, את הבירה ויצא לחופשת קיץ. מחוץ לעיר. בבוקר ה-28 ביוני 1762 הוא נסע לארמון הגדול בפטרהוף לצורך קבלת פנים גדולה. בלחץ תומכיה, עזבה יקטרינה ששהתה עמו ביחד עם המדינאי אלכסיי אורלוב, שהיה נאמן לה את פטרהוף, נסעה לבירה והשביעה את יחידות הצבא המוצבות בבירה, את הסנאט ואת הסינוד לנאמנים לה.
למרות בקשות של כריסטופור מיניך מפיוטר לצאת לקרונשטאדט בה היו יחידות צבא נאמנות לו ולהתחיל מאבק מול כוחותיה של יקטרינה תוך התבססות על הצי, בחר פיוטר להמתין ובסופו של דבר נכנע ללא מאבק של ממש. יקתרינה הוכרזה כקיסרית בשם יקתרינה השנייה.
ביוגרפיה > מותו

נסיבות מותו של פיוטר לא ברורות עד היום. לאחר התפטרותו הוא נשלח לכפר רופשה (אנ'), מספר קילומטרים מסנקט פטרבורג, ונפטר לאחר שבוע. סיבת פטירתו הרשמית היא מחלה, אך מקובל להאמין שהוא נרצח על ידי אלכסיי אורלוב[דרוש מקור]. תחילה הוטמן במנזר אלכסנדר נבסקי בסנקט פטרבורג, אך בתקופתו של בנו פאבל הראשון הועברה גופתו למבצר פטרופבלובסקיה.
עד לשנת 1797 הופיעו לפחות כ-40 אנשים שטענו שהם הקיסר פיוטר השלישי שניצל והתחבא. המפורסם מהם הוא ימליאן פוגצ'וב.
עונת 1974 בגביע ליברטדורס

| --- | --- |

 תקופת התחרות:  5 בפברואר 1974 – 19 באוקטובר 1974 (257 ימים)
 מספר משתתפות:  21
 הזוכה:  ארגנטינה אינדפנדיינטה
 מספר משחקים:  76
 מספר שערים:  180 (2.37 בממוצע למשחק)
 מלך השערים:  (7) פרננדו מורנה אורוגוואי פניארול פדרו רוצ'ה אורוגוואי סאו פאולו טרטו ברזיל סאו פאולו
 → 19731975 ←
עונת 1974 בגביע ליברטדורס הייתה העונה ה-15 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-5 בפברואר 1974 ותחרות הסתיימה ב-19 באוקטובר 1974. בתחרות השתתפו 21 קבוצות מכל מדינות חברי הארגון.
התחרות הסתיימה בניצחון של אינדפנדיינטה בפעם החמישית בתולדות המועדון.
מתכונת התחרות

בתחרות השתתפו 21 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שתי קבוצות בכל בית עלו לשלב השני. בשלב השני, הקבוצות שיחקו ב-2 בתים. מנצחי הבתים נפגשו בסדרת משחקי הגמר.
במידה ומספר קבוצות בבית זכו באותו מספר נקודות ההכרעה הייתה על ידי משחק נוסף.
בכל השלבים נערכו משחק בית ומשחק חוץ. על הניצחון הוענקו שתי נקודות.
השלבים המתקדמים > שלב ב'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- |
| ארגנטינה אינדפנדיינטה | 4 | 2 | 2 | 0 | 8 | 4 | 4 | 6 |
| אורוגוואי פניארול | 4 | 1 | 2 | 1 | 7 | 5 | 2 | 4 |
| ארגנטינה הורקאן | 4 | 0 | 2 | 2 | 2 | 8 | 6- | 2 |
| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- |
| ברזיל סאו פאולו | 4 | 3 | 1 | 0 | 9 | 0 | 9 | 7 |
| קולומביה מיונאריוס | 4 | 2 | 1 | 1 | 5 | 5 | 0 | 5 |
| פרו דפנסור לימה | 4 | 0 | 0 | 4 | 1 | 10 | 9- | 0 |
השלבים המתקדמים > סדרת הגמר

| 0 | 1 | 2 | 3 | 4 |
| --- | --- | --- | --- | --- |
| 12 באוקטובר 1974 | ברזיל סאו פאולו | 2 - 1 | ארגנטינה אינדפנדיינטה | אצטדיון פקאמבו, סאו פאולו, ברזיל צופים: 51,000 שיפוט: פרו פרס |
| 12 באוקטובר 1974 | פדרו רוצ'ה  48'   מירנדיניה  50' |  | סג'יוראטו  28' | אצטדיון פקאמבו, סאו פאולו, ברזיל צופים: 51,000 שיפוט: פרו פרס |
| 0 | 1 | 2 | 3 | 4 |
| --- | --- | --- | --- | --- |
| 16 באוקטובר 1974 | ארגנטינה אינדפנדיינטה | 2 - 0 | ברזיל סאו פאולו | אצטדיון ליברטדורס דה אמריקה, אבז'אנדה, ארגנטינה צופים: 55,000 שיפוט: אורוגוואי ברטו |
| 16 באוקטובר 1974 | ריקרדו בוצ'יני  34'   אגוסטין בלבואנה 48' |  |  | אצטדיון ליברטדורס דה אמריקה, אבז'אנדה, ארגנטינה צופים: 55,000 שיפוט: אורוגוואי ברטו |
כדי להגיע להכרעה נקבע משחק שלישי.
| 0 | 1 | 2 | 3 | 4 |
| --- | --- | --- | --- | --- |
| 19 באוקטובר 1974 | ארגנטינה אינדפנדיינטה | 1 - 0 | ברזיל סאו פאולו | האצטדיון הלאומי של צ'ילה, סנטיאגו דה צ'ילה, צ'ילה צופים: 60,000 שיפוט: פרו ססאר אורוסקו |
| 19 באוקטובר 1974 | ריקרדו פבוני  37' |  |  | האצטדיון הלאומי של צ'ילה, סנטיאגו דה צ'ילה, צ'ילה צופים: 60,000 שיפוט: פרו ססאר אורוסקו |
פולקסווגן ברזיליה

| --- | --- |

פולקסווגן ברזיליה
 מאפיינים כלליים
 יצרן:  פולקסווגן ברזיל
 שנות ייצור:  1973–1982
 הרכבה:  ברזיל ברזיל
 מודל אחריו:  Volkswagen Gol 
 חברת אם:  פולקסווגן
 סיווג:  סטיישן
 מרכב:  rear wheel drive
 אורך:  4,015 מ"מ
 רוחב:  1,605 מ"מ
 גובה:  1,430 מ"מ
 משקל:  890 ק"ג
 בסיס גלגלים:  2,400 מ"מ
 מפרט טכני
 מנוע:  4 צילינדרים, בטור, 8 שסתומים, 1,584 סמ"ק המפיק 50 כ"ס ב-4,200 סל"ד, יחס דחיסה 7.2:1, מנוע קירור אוויר  4 צילינדרים, בטור, 8 שסתומים, 1,584 סמ"ק המפיק 54 כ"ס ב-4,200 סל"ד, יחס דחיסה 7.2:1, מנוע קירור אוויר
 הילוכים:  תמסורת ידנית - 4 מהירויות
 מהירות מרבית:  130 קמ"ש (מנוע 1,584 סמ"ק המפיק 50 כ"ס)  138 קמ"ש (מנוע 1,584 סמ"ק המפיק 54 כ"ס)
 צריכת דלק:  9.1 ליטר ל-100 ק"מ
 מעצב:  Marcio Piancastelli (אנ')
 
פולקסווגן ברזיליה (בספרדית: Volkswagen Brasília או VW Brasília) היא מכונית סטיישן מתוצרת פולקסווגן ברזיל, חברת בת של קונצרן הרכב הגרמני פולקסווגן אשר יוצרה בין השנים 1973–1982.
יוצרו 931,204 יחידות בברזיל, ו-133,212 יחידות ליצוא.
בנוסף לייצור בברזיל, בין השנים 1974–1982 יוצר דגם ה"פולקסווגן ברזיליה" במקסיקו. יוצרו 72,379 יחידות.
דגמים

"Brasilia"
"Brasilia S"
נתונים

שם הקוד: "Type 321"
3 דלתות - סטיישן
5 דלתות - סטיישן
5 נוסעים
קיבולת מכל דלק - 46 ליטר
מאייד כפול מסוג "2 Solex H 32 PDSI"
מנוע אחורי - אורכי
מתלה קדמי מסוג "I.2SwLongTrailA.TransTB.ARB"
מתלה אחורי מסוג "I.STA.ARB"
תאוצה בין 0–100 קמ"ש היא 23.0 שניות
גלריה

"פולקסווגן ברזיליה", שנת 1982, בתצורת 3 דלתות
"פולקסווגן ברזיליה", שנת 1973, 3 דלתות
"פולקסווגן ברזיליה", שנת 1973 - מבט ללוח הבקרה (לוח מחוונים)
"פולקסווגן ברזיליה", שנת 1973 - מבט לתא הנהג
"פולקסווגן ברזיליה - מבט לתא המטען הקדמי (הגלגל הרזרבי בקדמת התא)
"פולקסווגן ברזיליה - מבט לספסל האחורי
"פולקסווגן ברזיליה - מבט למנוע האחורי
"פולקסווגן ברזיליה - מבט לתוך הרכב
"פולקסווגן ברזיליה, 3 דלתות
"פולקסווגן ברזיליה, 5 דלתות
"פולקסווגן ברזיליה, 3 דלתות
"פולקסווגן ברזיליה, 3 דלתות
ראו גם

פולקסווגן
פולקסווגן 411
פולקסווגן 412
פולקסווגן SP2
פולקסווגן סדרה 3
הערות שוליים

↑  "פולקסווגן ברזיליה" - מפרט carfolio.com/specifications/models/car
↑  "פולקסווגן ברזיליה" The book of the Volkswagen Type 3: Concept, Design
↑  "פולקסווגן ברזיליה" gtplanet.net/forum/threads/volkswagen-brasilia-1980
עכסן קטן

| עכסן קטן |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: צפעיים
תת־משפחה:: צפעוני גומה
סוג:: עכסן קטן
שם מדעי
 Sistrurus ‏גארמן, 1883
תחום תפוצה


עכסן קטן (שם מדעי: Sistrurus) הוא סוג בעל 2 מינים של נחשים ארסיים ממשפחת הצפעיים החיים באמריקה הצפונית בדרום-מזרח ומזרח קנדה, מרכז ומזרח ארצות הברית וצפון מקסיקו. משמעות השם המדעי שלהם מיוונית: "Σείστρουρος" - "זנב מקשקש" והוא מזכיר גם את כלי הנגינה הקדום - סיסטרום.
לעומת הסוג עכסן, סוג זה בעל גוף קטן יותר אבל בעל קשקשים נוקשים יותר, בעיקר על הזנב. דבר זה בנוסף לגודל העכס הקטן יותר גורם להם להשמיע רעשים צורמים יותר המבהירים יותר את האזהרה לאויבים על ארסיותם. כמו מרבית הצפעיים הם בעלי ניבים קדמיים חלולים היכולים להיפער קדימה כדי להכות ולהזריק ארס.
עכסנים אלה מזריקים פחות ארס מאשר העכסנים המצויים אך עדיין יכולים לגרום למצבים שונים הדורשים עזרה רפואית. עם זאת הארס משמש אותם בעיקר להרוג טרף של יונקים קטנים וזוחלים אחרים למאכל.
מינים

בסוג זה ישנם 2 מינים, כאשר חלק מהמיונים משייכים גם את המין עכסן קטן מקסיקני (Crotalus ravus) לסוג זה:
עכסן עלים קטן (Sistrurus miliarius)
עכסן קטן שחור (Sistrurus catenatus)
עונת 1974/1975 בליגת העל ההולנדית

| --- | --- |
 תקופת התחרות:  1 בספטמבר 1974 – הווה (50 שנה) 
 מספר משתתפות:  18
 הזוכה:  פ.ס.וו. איינדהובן (2)
 מספר משחקים:  306 
 מלך השערים:  רוד חילס (30 שערים)
 → עונת 1973/1974עונת 1975/1976 ←
 
עונת 1974/1975 הייתה העונה ה-19 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. הארלם ווחנינגן ירדו לליגת המשנה.
מבנה

על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו וחנינגן ואקסלסיור רוטרדם שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות שסיימו במקומות 17 ו-18 ירדו לליגת המשנה.
בעונה זאת התקיים פלייאוף על הכרטיס השני לגביע אופ"א בין הקבוצות שסיימו במקומות 3–6 בשיטת בית פנימי בעל סיבוב בודד.
מבנה > טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | פ.ס.וו. איינדהובן  | 34 | 23 | 9 | 2 | 82 | 26 | 56 | 55 | העפלה לגביע אירופה לאלופות |
| 2. | פיינורד  | 34 | 23 | 7 | 4 | 94 | 29 | 65 | 53 | העפלה לגביע אופ"א |
| 3. | אייאקס  | 34 | 21 | 7 | 6 | 76 | 34 | 42 | 49 | פלייאוף העפלה לגביע אופ"א |
| 4. | פ.צ. טוונטה  | 34 | 17 | 8 | 9 | 56 | 35 | 21 | 42 | פלייאוף העפלה לגביע אופ"א |
| 5. | א.ז 67  | 34 | 14 | 12 | 8 | 50 | 32 | 18 | 40 | פלייאוף העפלה לגביע אופ"א |
| 6. | ספרטה רוטרדם  | 34 | 9 | 18 | 7 | 43 | 37 | 6 | 36 | פלייאוף העפלה לגביע אופ"א |
| 7. | טלסטאר ספורטקלאב  | 34 | 11 | 14 | 9 | 42 | 45 | 3- | 36 | העפלה לגביע האינטרטוטו |
| 8. | רודה  | 34 | 11 | 10 | 13 | 50 | 61 | 11- | 32 |  |
| 9. | פ.צ. אמסטרדם  | 34 | 10 | 11 | 13 | 49 | 48 | 1 | 31 | העפלה לגביע האינטרטוטו |
| 10. | דאן האג  | 34 | 7 | 16 | 11 | 33 | 42 | 9- | 30 | מחזיקת הגביע ההולנדי העפלה גביע אירופה למחזיקות גביע |
| 11. | מ.ו.ו מאסטריכט  | 34 | 7 | 14 | 13 | 43 | 55 | 12- | 28 |  |
| 12. | גו אהד איגלס  | 34 | 9 | 10 | 15 | 40 | 55 | 15- | 28 |  |
| 13. | דה חראפסחאפ  | 34 | 10 | 8 | 16 | 32 | 56 | 24- | 28 |  |
| 14. | אקסלסיור רוטרדם  | 34 | 7 | 12 | 15 | 32 | 53 | 21- | 26 |  |
| 15. | פ.צ. אוטרכט  | 34 | 8 | 10 | 16 | 40 | 62 | 22- | 26 |  |
| 16. | נאק ברדה  | 34 | 8 | 9 | 17 | 38 | 62 | 24- | 25 |  |
| 17. | הארלם  | 34 | 7 | 10 | 17 | 36 | 69 | 33- | 24 | ירידה לליגת המשנה |
| 18. | וחנינגן  | 34 | 7 | 9 | 18 | 39 | 74 | 35- | 23 | ירידה לליגת המשנה |
מבנה > טבלת הליגה > פלייאוף לגביע אופ"א

↑  ניצחה בפלייאוף והעפילה לגביע אופ"א
↑  עקב המיקום בליגה הסדירה
| עונות בליגת העל ההולנדית |
| --- | --- | --- |
| ליגת העל ההולנדית | 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
עונת 1974/1975 בליגת המשנה ההולנדית

| --- | --- |
 מספר משתתפות:  19
 הזוכה:  מועדון הכדורגל איינדהובן, ניימכן
 מספר משחקים:  342
 מספר שערים:  871 (2.55 בממוצע למשחק)
 → עונת 1973/1974עונת 1975/1976 ←
 
עונת 1974/1975 בליגת המשנה ההולנדית הייתה העונה ה-19 של ליגת המשנה ההולנדית, שהיא הליגה השנייה בכדורגל בהולנד.
בסיום עונה זו, מועדון הכדורגל איינדהובן וניימכן העפילו לליגה הראשונה.
מבנה

על ניצחון הוענקו 2 נקודות ועל תיקו נקודה בודדת. הליגה כללה 19 קבוצות, 17 ששיחקו בעונה הקודמת בליגה, אליהן הצטרפו, היורדות מליגת העל, ניימכן וחרונינגן. ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצה במקום ה-1 העפילה לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.
הליגה כללה 19 קבוצות לאחר שוולוויקרס ששיחקה בליגה בעונה שעברה התמזגה לתוך פ.צ. אמסטרדם ונמחקה מהליגה.